text: 20 اکتوبر 1959 کو شمال مشرقی لداخ میں گرم پانی کےچشموں پر تین فوجی دستے تعینات کئے گئے تھے۔ ان دستوں کو بھارتی مہم کو آگے بڑھانے کی تیاری کے طور پر تعینات کیا گیا تھا۔ یہ مہم لانک لا جارہی تھی۔ دو دستوں کے ارکان دوپہر تک گرم پانی کے چشموں پر واپس آگئے، جبکہ دو پولیس کانسٹبلوں اور ایک پورٹر پر مشتمل تیسرے دستے کے ارکان واپس نہیں آئے۔ اس لاپتہ عملے کی تلاش میں اگلے دن صبح ہی دستیاب عملے کو روانہ کردیا گیا۔ ڈی سی آئی او کرم سنگھ کی قیادت میں گھوڑوں پر سوار تقریباً 20 پولیس اہلکار روانہ ہوگئے جبکہ دیگر عملہ تین گروپوں میں پیدل روانہ ہوا۔